שיחה:קרבות כיבוש החרמון

message: לא היה שום "הקרב על החרמון" ב 1967 - אי לכך, למה לנו דף פירושונים ? שפ2000 - שיחה 08:40, 23 בינואר 2011 (IST)
replies: text: צודק. החרמון נכבש כמעט בדרך אגב במלחמת ששת הימים. קלונימוס - שיחה 13:01, 23 בינואר 2011 (IST)
replies: text: :ראו שיחה:הקרב על החרמון (1973)#שינוי השם. דוד שי - שיחה 20:07, 23 בינואר 2011 (IST)
replies: text: ::דוד, בכל מקרה, כאשר מדובר על שני ערכים בלבד, מקובל לא לפתוח דף פירושונים, אלא להשתמש בתבנית "פירוש נוסף" בראש אחד או שני הערכים. Lostam - שיחה 21:06, 23 בינואר 2011 (IST)
replies: text: :::לא בהכרח. דבריך נכונים כאשר אחד הפירושים דומיננטי. אם לשני הפירושים חשיבות דומה, נדרש דף פירושונים. במקרה שלפנינו יש פירוש דומיננטי, והוא הקרב במלחמת יום הכיפורים, לכן אין צורך בדף פירושונים. דוד שי - שיחה 21:48, 23 בינואר 2011 (IST)
thread_title: דיון חשיבות על "הקרב על החרמון" כדף פירושונים

message: לדעתי, אסור להשתמש בצילום כריכת הספר בערך כי הערך לא עוסק בספר, אלא באירוע היסטורי. גילגמש • שיחה 06:43, 21 פברואר 2006 (UTC)
replies: text: לדעתי זו הבעיה הכי פחות חמורה בערך. בברכה, _MathKnight_ (שיחה) 09:55, 21 פברואר 2006 (UTC)
replies: text: : לדעתי הטבלה לא מתאימה, וגם שם הערך שגוי, כי למעשה מדובר פה על "הקרבות על החרמון במלחמת יום הכיפורים" ולא על קרב ספיצפי.(ואין טעם בהפרדה בין הקרבות). --איש המרק 13:13, 21 פברואר 2006 (UTC).
replies: text: :: אפשר להוסיף את הטבלה מספר פעמים בערך, עבור הקרבות הראשיים והגדולים על החרמון. בברכה, _MathKnight_ (שיחה) 13:21, 21 פברואר 2006 (UTC)
replies: text: :::קרב שבו משתתפת פלוגה אינו גדול. אין פה מה להפריד למספר קרבות. גם קרב סטלינגרד הורכב למעשה מעשרות קרבות משנה. גילגמש • שיחה 13:25, 21 פברואר 2006 (UTC)
replies: text: ::::להבנתי הטבלה לא נחוצה כאן לדוגמה הערך על החווה הסינית לא מדובר בקרב גדול בסדרי גודל של גייסות. י.ש. 14:00, 21 פברואר 2006 (UTC)
replies: text: ::::: למרות שקנה המידה היה קטן יחסית, מדובר בקרב חשוב ולכן התבנית מוצדקת, שכן היא מסכמת באופן ענייני, תכליתי ונוח לצפייה את המידע החשוב על הקרב (שבדרך כלל הולך לאיבוד בין השאר המלים בתאורי מלל ארוכים). בברכה, _MathKnight_ (שיחה) 14:09, 21 פברואר 2006 (UTC)
replies: text: :::::: לא די להסתפק בתבנית אחת ולא שתיים ולרכז מספר הנפגעים וכדומה? י.ש. 14:19, 21 פברואר 2006 (UTC)
replies: text: ::::::: היו 3 קרבות מרכזיים, שהיו נבדלים מהותית זה מזה (מפקדים שונים, כוחות שונים) ולכן צריך לפחות 2-3 תבניות. לפי דעתי, אם יש לך רעיון לסיכום טוב יותר, אתה יכול לנסות ולשים כאן כדי שנראה איך זה יוצא ונחליט אם להחליף או לא. בברכה, _MathKnight_ (שיחה) 14:50, 21 פברואר 2006 (UTC)

text: ::::::חסרים לי הצנחנים בכל הסיפור הזה--איש המרק 14:43, 21 פברואר 2006 (UTC)
replies: text: ::::::: לא אני כתבתי את הערך, ולדעתי הוא צריך שכתוב דחוף. בברכה, _MathKnight_ (שיחה) 14:50, 21 פברואר 2006 (UTC)
replies: text: :::::::: הצנחנים כבשו את מוצב החרמון הסורי וזה מוזכר. הצנחנים לא נטלו חלק בכיבוש החרמון ומוצב החרמון הישראלי במלחמת יום כיפור.
thread_title: תמונה

message: לפי דעתי צריך לשנות את השם להקרב לכיבוש החרמון 1973 כדי שלא יתבלבלו עם כיבוש החרמון ב67. אביעד-מים 13:24, 21 פברואר 2006 (UTC)
replies: text: מקבל. הרגש חופשי לבצע את השינוי. בברכה, _MathKnight_ (שיחה) 14:11, 21 פברואר 2006 (UTC)
replies: text: : דווקא אני מעדיף הקרב לכיבוש החרמון (1973). אביעד-מים 14:49, 21 פברואר 2006 (UTC)
replies: text: ::נדמה לי שאביעד צודק. הא? 15:14, 21 פברואר 2006 (UTC)
replies: text: :::יותר עדיף הקרב על החרמון (1973). דוד שי 17:44, 21 פברואר 2006 (UTC)
replies: text: :::: העברתי. י.ש. 19:05, 21 פברואר 2006 (UTC)
replies: text: ::::: אולי כדאי להעביר את בשם ל[[מאבק על החרמון (1973). משום שלא מדובר בקרב אחד אלא על מספר קרבות. על פי המשפט: "במהלך המלחמה אירעו מספר קרבות על ההר..." אביעד-מים 11:30, 26 פברואר 2006 (UTC)
replies: text: ::::::נראה לי ש"קרבות על החרמון (1973)" זה הכי ברור ומדוייק. מה דעתכם? הא? 13:00, 26 פברואר 2006 (UTC)
replies: text: :::::::אהם? הא? 18:28, 27 פברואר 2006 (UTC)

text: :::::::אני מעדיף לשמוע דעות נוספות. לי זה נשמע הגיוני ומתאים. י.ש. 19:32, 27 פברואר 2006 (UTC)
הרושם הוא שב-1967 לא היה קרב על החרמון, אלא השתלטות ללא קרב. אם זה המצב, ראוי להעביר ערך זה לשם הקרב על החרמון. גם אם היה קרב ב-1967 ייתכן שראוי לעשות צעד זה, ולהוסיף תבנית "פירוש נוסף", משום שבשיח המקובל, "הקרב על החרמון" משמש לתיאור הקרב במלחמת יום הכיפורים. דוד שי - שיחה 20:10, 23 בינואר 2011 (IST)
thread_title: שינוי השם

message: המשפט הבא אינו ברור. אני יכול לנחש למה הייתה הכוונה, אך אני מעדיף שלא, כי יתכן שאני טועה.
replies: text: :תצלומי אוויר של אזור החרמון והמוצב לא היו בידי כוחות צה"ל, תצלומי אוויר כאלה מהימים האחרונים לפני הקרב היו בנמצא בידי צה"ל. תצלומים כאלה יכלו לעזור מאד בתכנון הקרב בשל ידיעת המיקום של האוייב.
כדאי לתקן. הא? 15:16, 21 פברואר 2006 (UTC)

text: תוקן ע"י י.ש. הא? 17:04, 21 פברואר 2006 (UTC)
תיקנתי, תודה. י.ש. 17:06, 21 פברואר 2006 (UTC)
thread_title:  משפט לא ברור בעניין תצלומי אוויר 

message: לעניות דעתי הכתוב כאן מתאר את מה שקרה בקרבות על החרמון בצורה סבירה ואפשר להסיר את תווית השיכתוב.
הביעו בבקשה גם את דעתכם אם כדאי לשנות את השם ל: הקרבות על החרמון (1973)או שם אחר.
thread_title:  כבר לא צריך לשכתב =

message: אבנר גליקליך הוא בעלה של דודתי, ואני אשאל אותו אם הפרק ברשת מותר, שמא זו הפרת זכויות יוצרים. תודה לאל 00:28, 11 באוגוסט 2007 (IDT)
replies: text: כנראה הוא הרשה להוצאה לאור.
תנצל בבקשה את הכרותך ובקש רשות להעלות לכאן את תמונת העטיפה של הספר. תודה. י.ש. 20:34, 11 באוגוסט 2007 (IDT)
thread_title:  אבנר גליקליך 

message: יואב גולן, קצין האג"ם של חטיבת גולני במלחמת יום הכיפורים ובקרב על החרמון הלך לעולמו לאחר מחלה קשה ב-15 בספטמבר 2007. יואב גולן הפגין מנהיגות ותפס את הפיקוד בקרב לאחר פציעת המח"ט אמיר דרורי והמג"ד יהודה פלד {יודקה) בקרב על החרמון בשנת 1973. י.ש. 18:57, 22 בספטמבר 2007 (IST)
thread_title:  יואב גולן 

message: המשתמש כתב את הטקסט הבא בערך "כח משוריין" (שנמחק). הוספה הערה לדף השיחה של המשתמש האנונימי, על כך שהטקסט הועתק לכאן.
שיחת משתמש:109.186.7.209
כיבוש החרמון הישראלי״ במסגרת הכוחות שפעלו לכיבוש החרמון נכללה גם פלוגת סגל מבא״ח 1. כח זה שכלל את רוב סגל המדריכים מבסיס האימונים החטיבתי של גולני השתתף בעלייה השניה על החרמון.לפלוגה נוספו קציני מילואים שנשלחו לרמת הגולן עי מפקדת קח״צר להדריך את השימוש בטילי הלאו. על הכח פיקד הסמג״ד איתן ירון. בתידרוך טרם הלחימה ביקש אמיר דרורי מתנדבים מקרב הכח הזה,כך נבנו 3 קבוצות של 6 לוחמים ,התפקיד שהוטל עליהם היה לעלות למוצב רגלית במקביל לציר הכביש החל מרחבת האוטובוסים, 6 ראשונה נעה על הציר במעלה הציר במקביל לכביש,60מ אחריה נע הכח השני,60מטר אחריו הכח השלישי.רק אחריהם נע הכח הממונע על ציר הכביש כשבראשו טנק דחפור מסוג שרמן. הכח הראשון בפיקודו של סגן אלי איצקוביץ מ״פ נע לאיטו על אדמת הסלעים במשך שעות הלילה והגיע ללא היתקלות עד לסיבוב האחרון לפני רכבל עליון. הכח נע כשחביריו מתחלפים בינהם בהפעלת הנצנץ על הקסדה.כל חפירות האוייב שסומנו בתצו״ת נמצאו ריקות. בשלב זה אלי החליט לרדת לציר הכביש ובעוד הוא חולף על פני המוביל ומדליק נצנץ..נפתחה אש תופת מלפנים ומאחור,הסתבר שהכח חלף על פני מארב אחד שכנראה נרדם או שחיכה להזדמנות טובה יותר. אלי נפצע מיידית,הכח נצמד לשולי הכביש השיב אש וביקש סיוע ארטילרי תחת הסיוע ניסו לחלץ את המפ הפצוע אך הארטילריה שלנו נחתה קרוב מדי ופגעה במוביליות האלונקה האחוריים,יגאל ודרור,דרור(בן ארויו,אחד מהקצינים המתנדבים) נהרג מיד מרסיס שחדר לכבדו,ואילו יגאל נפצע בעמוד השדרה .נסיון החילוץ נכשל ,בהוראת הסמגד זחלו אנשי הכח לאחור למחסה מאחורי טנק השוט שהיה שני בשיירה. טנק הדחפור שניסה להתקדם נעצר עי מספר רקטות ר.פי.גי שנורו לעברו.חדד החובש זחל חזרה לעבר האלונקה של המפ ונשאר איתו. עם הזריחה ,איתן הסמגד הורה למפקד השוט לדחוף את טנק הדחפור מהציר מפקד הטנק שהזדקף בצריח נורה מיידית עי צלף סורי והנהג שאיבד את עשתונותיו החל לתמרן בפראות תוך שהוא דורס את שתי רגליו של הקצין השני שהתנדב לכח,סגן סולימן. איתן ירון אמרגן את הכח להמשך טיפוס אל רכבל עליון ובשלב הזה התרוממו אנשי הקומדו הסורי שארבו לכוחותינו והרימו ידיהם.
 
[קטגוריה:הקרב על החרמון 1973]שם הערך הוא כח משורין
ביום האחרון ללחימה ברמת הגולן ,בשעות אחר הצהריים אוסף אמיר דרורי המחט את הכוחות האמורים לכבוש את מוצב החרמון לתדריך קרב.  הכח המשוריין הכולל טנק דחפור מסוג שרמן כמוביל,3 טנקי צנטוריון ואחריהם בטור, נעים זחל"מי החטיבה. כח זה אמור לנוע בטור על ציר הכביש במעלה אל מוצב החרמון.בשל העובדה כי בנסיון הכיבוש הראשון ב-8 לאוקטובר צידי ציר הכביש מלאו בלוחמי קומנדו סוריים מחופרים ומצויידים היטב,והציר עצמו מוקש ומולכד מבקש המחט בסוף התדריך מתנדבים מקרב כח סגל הבאח של החטיבה. ביום הראשון ללחימה בעת ההתארגנות לקרב בגני התערוכה נבנה כח מסגל המדריכים של באח-1,אליו נוספו מספר טירונים מצטיינים.רוב לוחמי היחידה מרימים את ידם ואמיר בוחר 18 לוחמים המחולקים ל-3 חוליות.חוליה ראשונה תנוע מרחבת האוטובוסים מימין לכביש ולאורכו על  קו הרכס הקרוב לכביש,30 מטר אחריה חוליה שנייה ,30 מטר החוליה המאספת ,כאשר הטנק דחפור בראש הכח המשוריין ינוע 30 מטר אחרי החוליה השלישית.
סגן אלי איצקוביץ,מ"פ, מפקד על השישיה הראשונה, סגן דרור בן ארויו ז"ל וסגן ישראל סולימן,שניהם קצינים במילואים שהגיעו אל הכח כנציגי מפקדת קחצ"ר להדרכת שימוש ב"לאו",שמעו על הקרב המתוכנן הצטרפו לכח והתנדבו  לחולית החוד,חדד החובש ויגאל אריאלי ועוד מש"ק שאת שמו אנני זוכר.יצאים לביצוע המשימה באישון ליל.  בהובלת הכח  מתחלפים הלוחמים כל מספר דקות שכן ראשון הולך עם נצנץ דולק על הקסדה....השטח סלעי ,קשה להליכה וזרוע אבנים בגודל בינוני המרעישות כחתול על גגשל פח.  הכח נע מרחבת האוטובוסים עד רכבל תחתון, מחפורות הלוחמים של הקומנדו הסורי שהופיעו בתצ"א שראו הלוחמים טרם קרב ריקות,אט אט מתפוגג המתח,ושם בצומת רכבל תחתון מתגלה מחסום ראשון על הכביש.גנרטור ענק מונע המשך תנועת הכח המשורין. לוחמי החי"ר מתאספים סביבו ומתפתח ויכוח עם קצין החבלה המסרב לבדוק את הגנרטור מחשש למילכוד..אלי איצקוביץ מרחיק את שאר הלוחמים מבצע בדיקה למיטב שיפוטו ומשלא מוצא דבר מורה לשרמן לדחוף את המכשול הצידה.הכח ממשיך בטיפוס המייגע  בצד הגבוה מעל הכביש ...בעיקול האחרון לפני רכבל עליון,אני מוביל את הכח כשהנצנץ מסמן אותי ואלי טופס אותי בכתף ואומר נשבר לי,אין אף אחד בעמדות הפזורות כאן,אנחנו יורדים לכביש,חבה נצנץ אני מוביל.  אלי מדליק את הנצנץ בדרכינו מטה אל הכביש ונפתחים שערי הגיהנום...אש נפתחת עלינו מלפנים ומאחור. אלי נפגע מיידית בצווארו,ובשל תנועתו הכפופה יוצא הקליע דרך ריאתו.הכח נשכב לצד הכביש  ,טנק הדחפור מתקרב וסופג פגיעת אר פי גי ישירה המשביתה אותו.הכח מבקש סיוע ארטילרי,כשזה סוף סוף מגיע הוא נוחת ישירות עלינו...אנו מנסים לחלץ את אלי לאחור על אלונקה ובזה הרגע נפגע דרור בן ארויו באיזור  הכבד מכדור סורי ובעודינו מנסים לייצב את האלוקה שכן דרור מתמוטט מיד ,פגז סיוע שלנו נוחת קרוב ומטיח אותנו לקרקע עם האלונקה ואלי עליה.חדד מנסה להכניס אימפוזה לידו של דרור וברגע שידו מורמת עם שקית האימפוזיה קליע מפלח אותה...אנו משיבים אש כל אותה עת לשני מוקדי הירי,רק שלכח הסגל היו רק עוזים..ואף אן אחד עם ררנט. הסורים מסתבר בדיעבד חמושים בקלשניקוב על אמצעי ירי לילה מתוחכמים ופשוט מצמידים אותנו לקרקע,רסיס מרגמה חודר את 4 הפעלות הבונגלור שאני נושא בפאוג האחורי נכנס היישר בין חוליות עמוד השדרה שלי ומשאיר אותי מקופל על הקרקע .אני ממשיך לבזבז תחמושת על סלעי  החרמון כמו חברי ללא שום אפקט,ומשאיר 2 כדורים אחרונים ורימון אחד מפק"ל שלם שזרקתי(גם זה לשוא כפי שהסתבר בבוקר)בכח הזה כך החלטנו איש לא הולך לשבי הסורי...משאזלה התחמושת הסורים לא נותנים לנו להרים ראש,והסיוע שלנו ממשיך להוריד עלינו חנ"מ וזרחן,אני מתפנה לעזור לחדד החובש לעצור את הדימום  מגבו של אלי המ"פ ומגבו של דרור .אלי ניצל אבל דרור שנפגע בכבדו מת לנו בידיים ללא אנקה ללא תלונה וללא גניחה .פשוט סוגר עיניו ואינו איתנו יותר. איכשהוא אני זוחלים לאחור למחסה בצידו של הצנטויון הראשון  ולוחם אחד חוזר בזחילה אל אלי אותו נבצר מאיתנו לגרור עם האלונקה.כך נותרים אנו עד שעות הבוקר עת מחליט הסמגד איתן ירון להתארגן להמשך תנועה. איתן מורה למט"ק לדחוף את השרמן לואדי,וכשזה עולה לצריח הוא נפגע מיידית מכדור צלף סורי ונופל עלינו הרוג.  נהג הצנטויון נכנס לאמוק ומשתולל הלוך וחזור אל מול קיר מחפורת הכביש,אני מצליח לזחול הצידה אך ישראל סולימן נלכד בשרשראות הטנק ו2 רגליו נמעכות לחלוטין עד גובה חלציו.חדד ששבע מראות בבוקר הזה מתחיל להקיא ומנחה אותי מרחוק איך לבצע חסימת עורקים בשתי רגליו של ישראל. בשלב מסוים מרימים לפתע לוחמי הקומנדו הסורים ידיים ונעים לשבי מולינו כשראשם מורם ומבטי שיטנה בעינהם. לא פגענו אפילו באחד מהם.פצועינו מורדים בדרך ארוכה ומפונים לרמבם.רגלו האחת של ישראל נצלת עי אורטופד ידוע ברמבם לי לא ברור עד היום איך,השנייה נקטעת.אלי ניצל גם הוא ,ורק סרן דרור בן ארויו  ז"ל, נשאר שם על הרכס הארור.. שאריות הכח מתארגנות לעלייה למוצב ואכח מורדות לאיזור ריכוז ע"י צומת מסעדה .שם נשכח הכח במשך שבועיים ורק אחרי שיחדיו חיברנו משני גיפים עירקיים שנפגעו אחד תקין ,חזרנו הביתה 15 איש על שאריות ציודינו על לנד רובר ארוך אחד...  הכותב הוא יגאל אריאלי אחד המשקים ולימים קצין בחטיבה.
thread_title:  תרומת [[משתמש:79.178.21.96]] 

message: יש תבנית לכיבוש החרמון על ידי הסורים ולכיבוש מחדש על ידי צה"ל, אך לא לנסיון הכיבוש הכושל ב-8 באוקטובר. ‏עדיאל‏ 11:05, 7 במאי 2008 (IDT)
thread_title:  תבניות הקרב 

message: בערך הקרב על החרמון , כיבוש החרמון הישראלי הושמט חלקו של גדוד 17 בכיבוש.
יש להוסיף כדלהלן :
לקראת בוקר כשגדוד 51 נעצר והיו לו נפגעים רבים  הוכנס גדוד 17 לגזרה והוביל יחד עם שארית גדוד 51 את כיבוש הגבעות בדרך למוצב (כולל הריגת הסורים המחופרים). בהמשך התקדמו אנשי גדוד 17 ו-51 למוצב וכבשו אותו ללא התנגדות ממשית.
לא אכנס לויכוח מי שם את הדגל על המוצב!
replies: text: אתה צודק לגבי התרומה של גדוד 17 לקרב וכניסת הפלוגות לשטח. קצין המודיעין של גדוד 51 הניף, לעניות דעתי, את הדגל על תורן המוצב. י.ש. - שיחה 10:58, 4 באוקטובר 2008 (IDT)
thread_title:  גדוד 17 

message: התחלתי בפרוייקט רחב היקף לחידוש הערכים של מלחמת יום כיפור. במסגרת זו אני בונה ערך על כל הפעולות המקושרות לחזית הצפון במלחמת יום כיפור. הסיבה לכך היא ריבוי ערכים מקבילים, שלמרות ריבויים אינם מפורטים מספיק כלל ועיקר ויש מחסור במידע מדויק על רבות מן ההתרחשויות. אני חושב שהדרך הטובה ביותר לעשות זאת היא לכתוב ערך על הלחימה בחזית הצפון בצורה כללית אך מפורטת עד רמת חטיבות. מן הערך המרכזי יהיו הפניות לערכי משנה שחלקם כבר קיימים היום וצריך רק לשפר אותם מעט (כמו מבצעים שונים, קינוח למשל או המבצע הכושל ב-8 לחודש). המצב כיום הוא בעייתי, אני חושב שעדיף לנוע תמיד בציר הכרונולוגי של ההתרחשויות בחזית כולה ולא רק באיזור בודד כמו החרמון. כל הקורא יבין את מיקומו של החרמון במהלך המלחמה ואם ירצה לדעת יותר לעומק תהיה לו אפשרות לעשות זאת במסגרת הערכים המורחבים. Liorgol1 - שיחה 20:34, 28 באפריל 2011 (IDT)
נכבדי
בעת קריאת בדווח על הקרב על החרמון מצאתי כי מתוארת עליה על החרמון הישראלי ב3 צירים
מאוזכרים ;ציר אחד הסיירת
             ציר עיקרי גד 51+גד 17
             ציר שלישי כח משוריין + מס טנקים
התיאור של הציר השלישי כלל לא קיים,והעובדה היא כי כלל לא היה כח משוריין ,אלו היו
הנגמשים של החטיבה שעלו עם נהג וחייל,הלוחמים עלו ברגל בצירים השונים ואכן היו שמ גם
3 טנקים שרמן דחפור ועוד 2 שוטים
טרחתי בליל ה9 למאי שעה 0045 ותיארתי בקצרה את מעללי כח החיר הקטן שאובטח את הטור
(המינהלתי) המשוריין בעלייתו
מישהו מחק את זה ב0600 בבוקר למחרת
למה ומדוע? הכח הזה למרות שנלחם וספג אבידות לא מוזכר בשום מקום
אלו לא היו חיילי רפאים לכולם שמות ורובם עדיין חיים ונושמים
אבקש התייחסותכם ולחילופין גם החזרת הקטע שהיכנסתי
מודה לכם דר אריאלי יגאל
לשעבר לוחם בכח המדובר
אגב זהו נסיון שני שלי לתרום להיסטוריית הקרב על החרמון מנסיוני האישי ,הקודם נרשם מכתובת איפי המסתיימת ב96 ו(כח משוריין) ומופיע כאן...
replies: text: ראשית ערב טוב ותודה על תרומתך לויקיפדיה. שנית, אני מצדיע לך ולכל הלוחמים שנטלו חלק בקרב הקשה. אנסה להסביר. הויקיפדיה היא אנציקלופדיה ובתור שכזו אנו כותבים את שכתבו במקומות אחרים (ספרים, מקורות אינטרנטיים וכיו"ב). איננו במה למה שמכונה "מחקר מקורי", דהיינו עדויות אישיות מאירוע כזה ואחר (אלא אם כאמור הן כתובות במקור בר מובאה). חלילה אין כוונה לפגוע בכבוד הלוחמים ובזכר הנופלים. אני מניח שהדברים שהבאת נכתבו ותועדו ולכן במהלך העריכה המדוברת יש לצרף אסמכתאות או מובאות מהמקורות הרלוונטיים, אם כהערות שוליים או תחת קישורים חיצוניים וכן לנסח את הטקסט באופן אנציקלופדי עובדתי. (יש המרחיבים ומוסיפים פרק:לקריאה נוספת). ללא קשר, נשמח באם תרשם ראה ויקיפדיה: למה ליצור חשבון ונוכל להמשיך את הדיאלוג ביתר קלות. תודה, מוטי --Assayas • שיחה •   21:57, 9 במאי 2011 (IDT)
replies: text: :אני מחקתי את התוספת, והנה נימוקי: ייתכן שחסר תיאור של הציר השלישי, אך הקטע שמחקתי הוכנס במקום לא נכון (לאחר הכותרת "כיבוש מוצב החרמון הסורי") והכיל פרטי פרטים שאין להם מקום בערך. אם מישהו יכתוב זאת נכון, לא אפריע לו. דוד שי - שיחה 08:51, 10 במאי 2011 (IDT)
thread_title:  ערכים חדשים למלחמת יום הכיפורים 

message: אין קשר רציף בין שלושת הקרבות לכיבוש החרמון, אז למה לרכז את כולם בערך אחד?
אני חושב שעדיף להפריד בין הכיבוש הסורי (ולהכניסו אולי לתוך ערך על ההישגים הסוריים במלחמה), ליצור ערך חדש לקרב ה-8 באוקטובר וערך נוסף למבצע קינוח שהוא מערכה צבאית גדולה בפני עצמה. מה דעתכם?Liorgol1 - שיחה 20:46, 14 בנובמבר 2011 (IST)
replies: text: אכן צריך להפריד לשלושה ערכים נפרדים. גילגמש • שיחה 20:49, 14 בנובמבר 2011 (IST)

text: אני גם חושב שצריך להפריד את הערכים לשלושה קרבות. הכיבוש הסורי, ניסיון הנפל הראשון לכבוש את החרמון ומבצע "קינוח". פרל - שיחה 07:34, 15 בנובמבר 2011 (IST)
replies: text: :הערך פוצל ל-3 ערכים. הרב עבר למבצע קינוח. חלק קטן שעסק בלחימה לאחר מלחמת יום הכיפורים צורף למלחמת ההתשה במובלעת הסורית. גילגמש • שיחה 15:09, 7 באפריל 2012 (IDT)
thread_title:  למה לא להפריד בין 3 בקרבות על החרמון? 

message: הערך הזה חסר את פירוט הקרבות וחוסר ההכנה הישראלי.
יש לדעתי חומר רב בארכיונים על זה - מדוע הערך "ריק"?
בפרט, אני זוכר כתבה אי שם בידיעות אחרונות משנות ה 80 (בערב יום כיפור) על "העיינים של המדינה".
היה שם תיאור של מבנה המוצב, כמות עצומה של מחילות ואספקה, וכן ציון שדלת המוצב לא היתה ניתנת
לסגירה כי עבודות הבטון במקום הסתיימו עם איזה "זיז מיותר".
replies: text: אתה יותר מאשר מוזמן (בדרך המקובלת ובגיבוי מקורות אותם תציין במקום הנאות לכך בערך) לבצע עריכה ולהוסיף את המידע שברשותך. שבוע טוב.פרל - שיחה 22:35, 25 בפברואר 2012 (IST)
thread_title:  כיבוש החרמון ע"י הסורים 

message: המילה "מערכה" בשם הערך מטעה מאוד. מערכה היא סדרת פעולות ענק דוגמת המערכה בנורמנדי. פה אלו קרבות בהשתתפות כמה פלוגות לכל היותר. בנוסף יש בדף זה קרבות על שיא החרמון וגם על כיבוש החרמון הישראלי שאלו שני דברים שונים. מציע השם קרבות כיבוש החרמון. בורה בורה - שיחה 11:31, 19 בנובמבר 2020 (IST)
replies: text: לבלוב  • הלשכה לפניות הציבור • ח' בכסלו ה'תשפ"א • אשרי המאמין • 21:47, 23 בנובמבר 2020 (IST)
 בורה בורה - שיחה 22:00, 23 בנובמבר 2020 (IST)
replies: text: ::: תלמד אותי רק. למה העברת את הערך לפני שחלף שבוע מההצעה? לבלוב  • הלשכה לפניות הציבור • י' בכסלו ה'תשפ"א • אשרי המאמין • 23:49, 25 בנובמבר 2020 (IST)
replies: text: :::: אין זמן פורמלי בהעברות. אם זו העברה טריויאלית אפשר לבצעה בלי תבנית בכלל. כאן זה די טריויאלי, שיבוש לשון, וזה לא ערך אלא דף גף פירושונים. אבל לפנים משורת הדין חיכיתי ארבעה ימים. בורה בורה - שיחה 23:53, 25 בנובמבר 2020 (IST)
thread_title: שינוי שם